sa dakong malayo layo ay nangakahalang sa bangketa ang dalawang cadete na nakikipag usap sa isang kawani ng isang tindahan, na nakabarot walang amerikana; tinungo sila ni placido penitente upang buksan ang daan, ngunit ang mga cadete na masasaya at nakahalata sa masamang tangka ng binata ay nangagsilayo. nang mga sandaling yaon ay taglay ni placido ang udyok ng hamok na sinasabi ng mga sumusuri ng ugaling malayo. samantalang nalalapit si placido sa kaniyang bahay ang bahay ng isang platero na kaniyang pinangungupahan ay pinipilit na iayos ang kaniyang mga iniisip at niyayari ang isang balak. umuwi sa kaniyang bayan at maghiganti upang ipakilala sa mga prayle na hindi naaalimura ng gayongayon lamang ang isang binata, at ang gaya niyay hindi maaring aglahiin.